Balbiino Classic seeria on saanud siin kõvasti kiita ja seda mitte asjatult. Esimene jäätis Classic seeria  puhul, kus ma tunnen, et oleks võinud olla midagi enamat, ongi pirnijäätis. Mulle pirn, kui puuvili iseenesest väga maitseb, eriti küpse ning magus pirn. Ma pean vahel lugu ka pirnisiidrist. Pirnijäätise puhul torkas kohe maitsemeelde see, et pirn ei olnud identifitseeritav. Meie seltskonnas pakkusid mõned talle küll kiivimaitsed, küll õuna maitset. Kui ma nüüd sean ennast jäätisetegija rolli ning arutlen, et milline see pirni maitse siis õigupoolest on, ega ei oskagi midagi tugevat välja tuua. Pirn on  suhteliselt magus puuvili ja siidri puhul väljendub see magusus ilmselt kõige paremini.